CELEX: 62018CN0184
Language: da
Date: 2018-03-12 00:00:00
Title: Sag C-184/18: Anmodning om præjudiciel afgørelse indgivet af Tribunal Central Administrativo Sul (Portugal) den 12. marts 2018 — Fazenda Pública mod Carlos Manuel Patrício Teixeira og Maria Madalena da Silva Moreira Patrício Teixeira

28.5.2018   
            
            
               DA
            
            
               Den Europæiske Unions Tidende
            
            
               C 182/13
            
         Anmodning om præjudiciel afgørelse indgivet af Tribunal Central Administrativo Sul (Portugal) den 12. marts 2018 — Fazenda Pública mod Carlos Manuel Patrício Teixeira og Maria Madalena da Silva Moreira Patrício Teixeira
   (Sag C-184/18)
   (2018/C 182/15)
   Processprog: portugisisk
   
      Den forelæggende ret
   
   Tribunal Central Administrativo Sul
   
      Parter i hovedsagen
   
   
      Sagsøger: Fazenda Pública
   
      Sagsøgte: Carlos Manuel Patrício Teixeira og Maria Madalena da Silva Moreira Patrício Teixeira
   
      Præjudicielt/Præjudicielle spørgsmål
   
   Skal artikel 12, 56, 57 og 58 i traktaten om oprettelse af Det Europæiske Fællesskab [nu artikel 18, 63, 64 og 65 i traktaten om Den Europæiske Unions funktionsmåde] fortolkes således, at de er til hinder for en national bestemmelse, som den i hovedsagen omhandlede (artikel 43, stk. 2, i Código do Imposto sobre o Rendimento das Pessoas Singulares [(lov om beskatning af fysiske personers indkomst)], vedtaget ved lovdekret nr. 442-A/88 af 30.11.1988, som affattet ved lov nr. 109-B/2001 af 27.12.2001), der pålægger avancer ved overdragelse af en fast ejendom beliggende i en medlemsstat (Portugal) en større skattebyrde, når overdragelsen foretages af en person, der er statsborger i nævnte medlemsstat og bosat i et tredjeland (Angola), end den, der for samme transaktionstype anvendes på avancer, som realiseres af en person, der er hjemmehørende i den stat, hvori den faste ejendom er beliggende?